આ વિસ્તારમાં વિરાંજલી માર્ગનો પણ સમાવેશ થાય છે. આ માર્ગ ગણદેવી રોડથી શરૂ થઈ અગ્રવાલ કોલેજ તરફ જાય છે. અહીંનો માર્ગ પાલિકાની ટાઉન પ્લાનિંગ સ્કિમ-3મા રોડ મુકાયો હતો. જોકે આ ટી.પી.-3ના રોડ ઉપર દબાણ પણ ઉભા થયેલા હતા. જેમાં અલીફનગરથી થોડે દુર ચાર જેટલી દુકાનો અર્ધપાકી બનાવી દેવામાં આવી હતી. આ ચાર દુકાનોમાં એકમાં કરિયાણાની દુકાન, એકમાં પસ્તી, એકમાં ગેરેજ તથા અન્ય એક દુકાન હતી. આ દુકાનોનું ડિમોલિશન કરવા બુધવારે બપોર બાદ પાલિકાનો રસાલો જેસીબી લઈ સ્થળ ઉપર પહોંચ્યો હતો.